Focal-JMlab

Η Focal-JMlab είναι Γαλλική εταιρεία που κατασκευάζει επαγγελματικά και καταναλωτικά προϊόντα ήχου. Ιδρύθηκε περί τα τέλη του 1979 στο Σαιντ-Ετιέν της Γαλλίας, όπου εδρεύει μέχρι σήμερα, από το μηχανικό ήχου Jacques Mahul, από τον οποίο προέρχονται και τα αρχικά JMLab (Jacques Mahul's Laboratory). Τα αρχικά προϊόντα ήταν οικιακά ηχεία και μεγάφωνα. Η Focal-JMLab αποτελεί τη μεγαλύτερη εταιρεία κατασκευής ηχείων στη Γαλλία, την τρίτη στην Ευρώπη και τη δέκατη παγκοσμίως. Τα προϊόντα της διανέμονται σε 80 χώρες. Σήμερα, η Focal-JMlab σχεδιάζει, κατασκευάζει και διανέμει προϊόντα των ακόλουθων κατηγοριών: Οικιακής χρήσης καταναλωτικά προϊόντα ήχου Focal (ηχεία για δικάναλα ή πολυκάναλα συστήματα), όπως επίσης ενεργά συμπαγή συστήματα για τα Apple iPod/iPhone. Φορητά προϊόντα ήχου Focal (ηχεία, subwoofer και ενισχυτές). Επαγγελματικά προϊόντα Focal Professional (ενεργά ηχεία, subwoofer) εφαρμογών studio.Η σειρά Grande Utopia θεωρείται από τα κορυφαία hi-end ηχεία παγκοσμίως.

 1979: Γέννηση του DB13 1980: Επίσημη ίδρυση της JMlab (εργαστήρια Jacques Mahul) 1980: Δημιουργία της Focal, ένα παράρτημα στο Σαιντ-Ετιέν, για την ανάπτυξη και κατασκευή μεγαφώνων. 1981: Το πρώτο tweeter ανεστραμμένου θόλου της Focal, με κώνο από υαλοΐνες (fiberglass). Ο ανεστραμμένος θόλος επιτυγχάνει μικρή κατευθυντικότητα και μεγάλο δυναμικό εύρος. Εμφανίστηκε για πρώτη φορά σε χάρτινη υλοποίηση στα τέλη της δεκαετίας του 1960, σε ηχεία της EPI/Epicure. 1982: Μεγάφωνα με κώνους NeoFlex, αντικαθιστούν τους ξεπερασμένους κώνους Bextrene. Είναι ένα υλικό που βασίζεται στο πολυπροπυλένιο με επιφανειακή επεξεργασία λατέξ. 1985: Κώνος "V": μικροσφαιρίδια διοξειδίου του πυριτίου που εφαρμόζονται πάνω σε χάρτινο κώνο. 1986: Κώνος σάντουιτς Polykevlar ή Poly-Κ ή "K2" (ίνες Kevlar-κούφια μικροσφαιρίδια-ίνες Kevlar), για βελτιωμένο συνδυασμό μάζας, ακαμψίας και απόσβεσης. 1987: Δημιουργία της σειράς κινητήρων μεγαφώνων Audiom (multiferrite). 1988: Tweeter ανεστραμμένου θόλου Kevlar, αντί υαλοϊνών. 1988: Κώνος Polyglass, αποτελούμενος από γυάλινα μικροσφαιρίδια πάνω σε χάρτινο υπόστρωμα (cellulose pulp). Επιτυγχάνει γραμμική απόκριση συχνότητας και βελτιωμένη ανάλυση των μεσαίων συχνοτήτων. 1990: Ο Gérard Chrétien επιστρέφει στη Focal-JMlab, ως Γενικός Διευθυντής. Ο Ζακ Mahul παραμένει Διευθύνων Σύμβουλος. Η σειρά Vega κερδίζει το βραβείο COTY στην Ιαπωνία. 1995: Δημιουργία της σειράς Utopia, πρώτη γενιά. 1995: Ο κώνος σάντουϊτς “W” αποτελείται από δύο φύλλα υαλοϊνων που περιβάλλουν ένα στρώμα αφρού, επιτυγχάνοντας βελτιωμένη απόκριση συχνότητας, μέσω αυξημένης ακαμψίας και απόσβεσης. 2002: Ανάπτυξη του τουίτερ βηρυλλίου, με ανεστραμμένο θόλο και παρουσίαση της σειράς Utopia Be (απόκριση έως 40 kHz). Το βηρύλλιο είναι 7 φορές πιο άκαμπτο από το τιτάνιο ή το αλουμίνιο, για την ίδια μάζα. Λόγω του υψηλού του κόστους (10 φορές ακριβότερο από το χρυσό) χρησιμοποιείται μόνο στις σειρές Utopia kai Electra. 2004: Σειρά Electra 900 με απλοποιημένη εκδοχή τουίτερ βηρυλλίου (κινητήρα φερρίτη), περιορισμένη επετειακή έκδοση για τα 25 έτη. 2005: Σειρά Electra 1000Be με τουίτερ βηρυλλίου IAL (Infinite Acoustic Loading). 2006: Sib & Co. 2007: Σειρά Electra 1000S, απλούστερη και πιο προσιτή έκδοση Be, με εντελώς νέο τουίτερ Al-Mg (μαγνήσιο-αλουμίνιο). Η χρήση του αλουμινίου βελτιστοποιεί την απόσβεση, ενώ το μαγνήσιο αυξάνει την ακαμψία του θόλου. Ως αποτέλεσμα, η απόκριση του tweeter επεκτείνεται πάνω από τα 28 kHz. Το συγκεκριμένο tweeter χρησιμοποιήθηκε στη σειρά Chorus, αλλά και σε άλλες σειρές ηχείων. 2008: Σειρά Utopia 3e γενιάς (Grande EM, Scala και Diablo) 2009: Σειρά Electra Be², η δεύτερη γενιά με νέα τουίτερ και φίλτρα χαμηλών, όπως και η σειρά Maestro Utopia. Σύστημα Dôme, σχεδίασης 2.1 και 5.1 2010: Σειρά Stella Utopia. 2011: Utopia LCR (αριστερά-κέντρο-δεξιά) για λογαριασμό της Viva, το οποίο μπορεί να τοποθετηθεί οριζόντια ή κάθετα. Σύστημα Bird 2.1 με δορυφόρους διαφόρων μεγεθών, καθώς και ενεργό υπογούφερ. Ακρόαση μουσικής από μια φορητή πηγή, με πομπούς Kleer (R), για σύνδεση σε PC, Mac ή iPod. Συμπαγές σύστημα 2.0 Focal XS Book, για υπολογιστές. Επανασχεδίαση της οπίσθιας κοιλότητας φόρτισης των τουίτερ βηρυλλίου IAL2, για πολύ χαμηλή κινούμενη μάζα, διεύρυνση της απόκρισης συχνότητας προς τα κάτω (2.2 kHz - 40 kHz) και μείωσης της συχνότητας συντονισμού (από τα 1280 Hz στα 528 Hz). 2012: Spirit One, τα πρώτα audiophile ακουστικά Focal. 2013: Δεκαοκτώ χρόνια μετά από την εισαγωγή των κώνων σάντουιϊτς “W”, μια νέα ελαφρά και άκαμπτη μεμβράνη "F" (Flax), αποτελούμενη από ίνες λιναριού στο μέσον δύο λεπτών φύλλων από fiberglass. 2015: Η τεχνολογία NIC (Neutral Inductance Circuit) εξασφαλίζει τη βέλτιστη λειτουργία του μαγνητικού κυκλώματος με στόχο τη χαμηλότερη παραμόρφωση. 2015: Η τεχνολογία TMD (Tuned Mass Damper) ελέγχει τους συντονισμούς και τη μεταβατική συμπεριφορά του συστήματος μεγαφώνων (χαμηλών και μεσαίων συχνοτήτων) και καμπίνας, βελτιώνει την απόδοση της λεπτομέρειας στις αντίστοιχες περιοχές, μειώνοντας τις παραμορφώσεις, μέσω επιπρόσθετης μάζας που ταλαντώνεται σε αντίθεση με τη συχνότητα συντονισμού. Επίσης, η ανάρτηση είναι βελτιστοποιημένη για αποφυγή παραμορφώσεων και επαύξηση της ανάλυσης. 2015: Το πίσω μέρος των tweeter βηρυλλίου φορτίζεται μέσω μικρής κοιλότητας (θαλάμου) που συνδέεται με τον εξωτερικό χώρο της καμπίνας με κόρνα ΙΗL (Infinite Horn Loading). Το εσωτερικό είναι γεμάτο αποσβεστικό υλικό. Κατ' αυτό τον τρόπο, το οπίσθιο κύμα του tweeter απορροφάται βαθμιαία και μειώνεται η παραμόρφωση. Η διάταξη IHL παρουσιάζει 30% μικρότερη παραμόρφωση από την παλαιότερη IAL1. 2017: Οι σχεδιάσεις IAL2 και IHL συνδυάζονται στο IAL3, για ακόμη μεγαλύτερη απόσβεση των συντονισμών των τουίτερ βηρυλλίου. Επίσημη ιστοσελίδα interview de Gérard Chretien sur l'historique de l'entreprise Enceintes acoustiques : au plaisir des sons Au coeur de la manufacture Focal